b'\n_START_ARTICLE_\nAlessandra Amoroso\n_START_SECTION_\nNjeni za\xc4\x8detki\n_START_PARAGRAPH_\n\xc5\xbde od svoje mladosti, se je Alessandra udele\xc5\xbeevala \xc5\xa1tevilnih lokalnih tekmovanj in na njih prejemala dobre rezultate. Junija 2007 se je udele\xc5\xbeila tekmovanja \xe2\x80\x98Fiori di Pesco\xe2\x80\x99 in s pesmijo \xe2\x80\x98Amor mio\xe2\x80\x99 zmagala. Nagrajena je bila z Mogolom. \xc5\xbde pri rosnih sedemnajstih letih se je udele\xc5\xbeila avdicije za Amici di Maria De Filippi, vendar ni bila uspe\xc5\xa1na.\n_START_SECTION_\nAmici di Maria De Filippi\n_START_PARAGRAPH_\nSvojo sre\xc4\x8do je znova poskusila 5. oktobra 2008 in s singlom Alicie Keys \xe2\x80\x93 \xe2\x80\x98If I Ain\xe2\x80\x99t Got You\xe2\x80\x99, bila sprejeta v osmo sezono \xc5\xa1ova Amici di Maria De Filippi. Predsednik zalo\xc5\xbebe Sony Music Italy, Rudy Zerbi, je Alessandri podelil tri do sedaj \xc5\xa1e neobjavljene single. Udele\xc5\xbeila se je snemanja singla Scialla za oddajo, pesem \xe2\x80\x98Find a way\xe2\x80\x99 je dosegla \xc4\x8detrto mesto na lestvici, pesem \xe2\x80\x98Immobile\xe2\x80\x99 pa je dosegla sam vrh lestvice. Da je bila Amorosina pot tako uspe\xc5\xa1na, gre zahvala njeni posebni barvi glasu, ki jo je od za\xc4\x8detka razlikovala in aplicirala na njeno edinskost. Tudi vsi u\xc4\x8ditelji, predvsem pa Luca Jurman, so prepoznali ta unikaten dar. 25. marca 2009 je bila Alessandra razgla\xc5\xa1ena za zmagovalko \xc5\xa1ova Amici di Maria De Filippi. Prejela je nagrado v vi\xc5\xa1ini 200.000 \xe2\x82\xac, \xc5\xa1e istega ve\xc4\x8dera pa je prejela tudi \xc5\xa1tipendijo vredno 50.000\xe2\x82\xac. Z denarjem Alessandra nadaljuje \xc5\xa1tudij petja pri u\xc4\x8ditelju Lucu Jurmanu.\n_START_SECTION_\nStupida\n_START_PARAGRAPH_\nPo uspe\xc5\xa1no zaklju\xc4\x8denem \xc5\xa1ovu je Alessandra dne 27. marec 2009 izdala svojo prvo pesem \xe2\x80\x98Stupida\xe2\x80\x99. Pesem je po\xc5\xbeela val navdu\xc5\xa1enja in zasedla prvo mesto v Federation of the Italian Music Industry (FIMI). 10. aprila 2009 je zalo\xc5\xbeba Sony Music Italy izdala njen prvi album, Stupida. Album je s svojimi 32.000 kopijami postal eden izmed najbolj iskanih in prodajanih. 6. junija 2009 je Alessandra v Veroni prejela dve pevski nagradi \xe2\x80\x98Wind Music Award\xe2\x80\x99. Eno za najbolje prodajan album \xe2\x80\x98Stupida\xe2\x80\x99, drugo pa za kompozicijo \xe2\x80\x98Scialla\xe2\x80\x99. Od 20. junija 2009 do 22. septembra 2009 je imela Alessandra po Italiji svojo prvo turnejo z albumom Stupida. Poleg tega je sodelovala tudi na turneji Radio Norba Battiti Live in Trl On Tour ter turneji organizirani preko \xc5\xa1ova Amici di Maria De Filippi. 21. junija 2009 je na stadionu San Siro v Milanu nastopila tudi na koncertu glasbenice Laure Pausini "Amiche per l\xe2\x80\x99abruzzo\xe2\x80\x99\xe2\x80\x99.\n_START_SECTION_\nSenza nuvole\n_START_PARAGRAPH_\nAlessandra je 12. septembra 2009 med \xe2\x80\x98Reggaexplosion\xe2\x80\x99 v Rimu pela z italijansko skupino Sud Sound System in tako uresni\xc4\x8devala svoje sanje. 3. oktobra 2009 se je udele\xc5\xbeila pevskega dogodka O\'Sci\xc3\xa0, ki ga redno organizira Claudio Baglioni. 31. julija 2009 med turnejo \'Stupida\', je zalo\xc5\xbeba Sony javno razglasila datum izida Alessandrinega prvega samostojnega albuma, tj. 25. september 2009. Naslov ima \'Senza nuvole\'. Hit albuma je bila pesem \'Estranei a partire da ieri\', ki se je na radiu predvajala \xc5\xbee od 28. avgusta dalje. Izjema je bil RTL 102.5, kateri jo je predvajal \xc5\xbee 24. avgusta. 8. oktobra je v klubu Limelight v Milanu prvi\xc4\x8d javno predstavila svoj album. Album je takoj po izidu dosegel prvo mesto na italijanski lestvici Federation of the Italian Music Industry, in se tam obdr\xc5\xbeal kar \xc5\xa1tiri tedne. Naslednji uspe\xc5\xa1en singel iz tega albuma ima naslov Senza nuvole, ki je posnet tudi za soundtrack filma \xe2\x80\x98Love 14\xe2\x80\x99, Federica Moccie. Video te pesmi je bil decembra v Rimu na festivalu Clip Film Festival izbran za najbolj\xc5\xa1ega v letu 2009. V tem \xc4\x8dasu je Alessandra sodelovala tudi z Giannijem Morandi, s katerim sta posnela tudi duo \xe2\x80\x98 Credo nell\xe2\x80\x99amore\xe2\x80\x99, ki je v albumu \xe2\x80\x98Canzoni da non perdere\xe2\x80\x99. Od novembra 2009 je Alessandra tudi promotorka dobrodelne akcije \xe2\x80\x98Aiutiamo Francesco, katera pomaga sedem letnemu de\xc4\x8dku s periventrikularno levkomalacijo. Decembra 2009 je Alessandra skupaj z drugimi artisti, kot so J Ax in Marracash, za Radio Deejay posnela Christmas jingle z naslovom \'Questo natale\'. Od 21. januarja 2010 do 13. marca 2010 je bila Alessandra polno zaposlena z zimsko turnejo imenovano Senza Nuvole Live Tour. Na festivalu Sanremo 2010 je Alessandra zapolnila Ariston Theatre, ko je pela v duetu z zmagovalcem festivala Valeriem Scanu. Singel \'Arrivi tu\' iz tega albuma je postal hit poletja 2010. 8. maja 2010 se je Alessandra udele\xc5\xbeila TRL Awards 2010 in prejela nagradi za kategoriji MTV TRL First Lady and My Trl Best Video. Pravtako se je Alessandra udele\xc5\xbeila tekmovanja Wind Music Awards 2010 in prejela nagrado za album Senza nuvole. Od 4. julija 2010 do 12. septembra 2010 je bila Alessandra zaposlena s poletno turnejo imenovano Un\'Estate Senza Nuvole Live Tour. Prvi album Alessandre Amoroso se je prodal v ve\xc4\x8d kot 210.000 kopijah in zaradi tega prejel trojni platinum.\n_START_SECTION_\nIl mondo in un secondo\n_START_PARAGRAPH_\n15. junija 2010 je Sony Music Italy napovedal izid drugega Amorosinega albuma z naslovom Il mondo in un secondo. Album je bil predstavljen s pesmijo \xe2\x80\x98La mi storia con te\xe2\x80\x99, in sicer 1. septembra 2010. Pesem je po\xc5\xbeela velik uspeh. Postala je ena izmed desetih najbolj poslu\xc5\xa1anih pesmi na radiu in druga na lestvici FIMI (the most downloaded chart). Prav tako je bila pesem \xe2\x80\x98La mia stori con te\xe2\x80\x99 izbrana za soundtrack italijanskega filma \xe2\x80\x98La figlia di Elisa 2\xe2\x80\x99.'